МКОУ «Коркмаскалинская СОШ им. М.-Загира Баймурзаева»

дарсны темасы:

***(такрарлав ва беклешдирив дарс)***

**Алтын тавну берсе магъа харж ёкъ да:**

**Муна сагъа яшав,гьакъыл, билим!-деп**

**Ана тилим алар эдим, озокъда,**

**Алтын хазнам-мени ана тилим деп.**

**А.Жачаев**

**Гьазирлеген: Максудова Р.У.**

**2020й.**

Дарсны мурады:

1.Къошма жумланы гьакъындагъы англавну такрарламакъ ва беклешдирмек;  
  
2.Къошма жумлаланы бёлюклерини гьакъындагъы билимин теренлешдирмек;  
3.Яшланы ана тилге бакъгъан сюювюн артдырмакъ.

Дарсда къолланагъан алатлар: компьютерден таба гёрсетеген слайдлар, нетбуклар , къыйматлав кагъызлар.

Дарсны барышы:

1.Къурум мюгьлет.

2.Эпиграф булан таныш этив:

Алтын тавну берсе магъа харж ёкъ да:

Муна сагъа яшав,гьакъыл, билим!-деп.

Ана тилим алар эдим, озокъда,

Алтын хазнам-мени ана тилим деп.

А.Жачаев

3. Муаллим: - Яшлар, бу сатырлар Агьмат Жачаевни къайсы асарындан алынгъанны ким айтар? (поэма «Ана тил- алтын хазна»)

-Ана тиллени айлыгъын биз де ана тилибизге багъышлангъан дарс булан белгилейик.

-«Ана тил –алтын хазна»-асарны аты янгыз сёзден къурулмагъан . Неден къурулгъан? (жумладан)

-Къумукъ адабиятдан шолай атлары булангъы асарланы эсгерейик. (слайд № 2 –жумлалар синтаксис къайдада авуздан чечиле.)

* 1. «Эр уланлар намус салмай юрекге …»---Й.Къазакъ(простой, толгъан,генглешген)
* 2. «Къурдашлар къыйынлы гюн табула»---З.Атаева (простой,толгъан,генглешген)
* 3. «Къумукъ тюзню гюзгюсю»--- А.Къазиев (простой, толмагъан,ат жумла)

4.Тюпде гёрсетилгенлери булан тенглешдирейик (слайд № 3 ):

* 1. «Сен тюлкю бусанг, мен къуйругъуман» -- К.Султанов(иерченли къошма жумла)
* 2. «Бувулду Солакъ – инанмасанг, гел де, бакъ»-- А.Гьажаматов(байлавучсуз къошма жумла)

-Сиз англагъан кюйде, бугюн биз къошма жумлаланы такрарлайжакъбыз. Тархны язайыкъ.

5.Соравлар: \*Къошма жумла деп нечик жумлагъа айтыла?

\*Къошма жумлалар нече тюрлю бола?

\*Тизилген къошма жумла нечик этиле?

\*Байлавучсуз къошма жумла деп нечик жумлалагъа айтыла?(слайд №5)

6. Къошма жумлаланы тюрлюлери таблицагъа гёре ( слайд № 6 ) такрарлана. Яшланы бирлери авуздан ишлей туруп, 4 яш нетбуклардан тестлер эте .Иш битгенде, тестлер тергеле, яшлар къыйматын кагъызлагъа яза.

7.-Яшлар, къошма жумлаланы тизилген ва байлавучсуз жураларын такрарладыкъ.Гьали группаларда иш гёрейик: гьар группагъа бир дёртлюк бериле. Дёртлюк нечик жумладан яда жумлалардан тизилген айтмакъ.Сонг иш экрандагъы жавапгъа гёре тергеле.( слайд №7-9)

8. Соравлар: \* Иерченли къошма жумла деп нечик жумлагъа айтыла?

\*Тизилген къошма жумланы да, иерченли къошма жумланы да не йимик башгъалыкълары бар?

\*Къурулушуна ва маънасына къарап иерченли къошма жумлаланы жураларын айтыгъыз. ( слайд №10)

9.Иерчен гьал бёлюклени тюрлюлери такрарлана.( слайд №11)

10.Черлешив иш: айырыв диктант оьтгериле.( слайд №12-14)

1.Нече ана бар буса,шонча гьайлек йыр да бар.(иерченли къошма, кюй бёлюгю булан)

2. Табиат баргъан сайын яшнажакъ ва адамланы юреклери гюн сайын къувнажакъ.(тизилген къошма)

3.Йыллар гете яшлыкъны алып, тек эсделиклер унутулмай.(тизилген къошма)

4.Ат авнар- майдан къалыр ,игит авнар-аты къалыр.(байлавучсуз къошма)

5.Баргъан сайын гюн гётериле ,ону алтын шавлалары бары ерге яйыла.(байлавучсуз къошма)

6.Дарслар заманында битмегенге гёре, жыйын гечигип башланды. (иерченли къошма,себеп бёлюгю булан)

Диктантны яшлар тептерлерин алышдырып, бир-бирини ишин тергей ( слайд № 10) , къыйматлай.

11. Суратгъа гёре авуздан къошма жумлалар тизив ( слайд № 15)

12 .ОГЭ-ни тапшурувларына гёре иш: таблицаны толтурмакъ. (слад№ 16 )

13. Айтывлар терекни яшнатсын: группада иш. Жумлалар язылгъан карточкаланы кёмеги булан жаваплар бериле, доскада терек яшнама герек.( слайд№ 17)

Ал дёгерчик къайдан юрюсе, арт дёгерчик де шондан юрюр.(иерчен ер бёлюгю булангъы къ.ж.)

Гюн чыгъар – алам яшнар.(тизилген къ.ж.)

Яхшы башын сыйлатыр-яман жанын къыйнатыр.(байлавучсуз )

Заманлар гетер – халкъ гетмес.(байлавучсуз къ.ж.)

Айтыв чакъы иш де болмас, аюв чакъы баш да болмас.(тизилген къ.ж.)

Авам англамас, гьарсыз буса тынгламас.(тизилген къ.ж.)

Кериван гетген буса да,кериван сарай еринде.(иерчен къаршылыкълы бёлюгю булангъы къ.ж.)

Абурлу болмагъа сюйсенг, атанг-анангны абурла.(иерчен шарт бёлюгю булангъы къ.ж.)

Кюлеме хоншунга: гелир башынга.(байлавучсуз къ.ж.)

11. Тарбиялав мюгьлет:

Гьар адам бир терек орнатса,

Дюньялар терекден толар эди.

Гьар адам бир ач яшгъа аш берсе,

Ач яшлар дюньяда аз болар эди.

Вёрегиз, инсанлар, вёрегиз!

Яшланы юрегин ярасыз.

Дюньяда бир яш да,бир яш да

Къалмасын атасыз-анасыз!( слайд №18)

12. Уьйге иш: *«Ана тилим-асил тил» деген темагъа сочинение язмакъ.*

13. Дарсны гьасиллери чыгъарыла. Къыйматлав кагъызлар жыйыла.

* Яшлар,дарсны ушатдыгъызмы?
* Бугюн къайсы теманы такрарладыкъ?
* Къошма жумлалар тил байлыгъыбыз артдырма кёмек этеми ?
* Алгъан билимибиз къайда къоллама болабыз?